Club do Mar Bueu

Club do Mar Bueu Galiziako Pontevedran dagoen Bueuko arraun taldea da.

Historia 
1982an sortu zen taldea eta 1986an Espainiako Batel Txapelketan hartu zuen parte. 1989an Galiziako Traineru Txapelketan hirugarren egin zuen. Galiziako traineru ligan 2004ean lortu zuen posturik onena, zortzigarren hain zuzen ere. 2008an izan zuen azken denboraldia eta 2012an C.R. Vila Cangasekin bat eginda Sociedad Deportiva de Remo Morrazo izenarekin itzuli zen Galiziako B Ligara eta elastiko zuria eta traineru beltza zeramatela. Bi urte egin dituzte elkarrekin eta bietan bosgarren gelditu dira.

Itzulera bikaina izan zuen, Galiziako B Ligan bigarren postuan gelditu eta igoera play-offetan Galiziako lehen mailara igo zen. 2015 denboraldian ordea arraunlari batzuk Samertolameuk fitxatu zizkion eta ezinean aritu ondoren Ligako azken postuan gelditu zen Bueu. 2016rako traineruen kopuruen birmoldaketa bat egon zenez A Ligan mantentzea lortu zuen. Hurrengo urteetan A Ligako ohorezko txandan aritu da.

2021ean bigarren eginez igoera play-offak jokatu zituen baina ez zuen igoerarik lortu. 2022an maila bikainean jarraitu zuen. Espainiako Txapelketa irabazi zuen eta azken aurreko estropadan egindako akats baten erruz ez zuen Galiziako Liga irabazi. Play-offean hirugarren egin zuen eta ez zuen mailaz igotzerik lortu. 2023an hirugarren aldiz jarraian txapeldunordea izan zen Galiziako Ligan eta sorpresa emanez TKE Ligara igotzea lortu zuen..

Palmaresa

Espainiako Traineru Txapelketa 
 Txapelduna (1): 2022.

Galiziako txapelketa 
 Galiziako Traineru Txapelketa (0): hirugarren 1985ean, 1989an eta 1992an.

TKE Liga 
 Parte hartzeak (1): 2024
 Galiziako A Liga (0): bigarren 2021, 2022 eta 2023ab.
 Galiziako B Liga (0): bigarren 2014an.

Trainerillak 
 Espainiako Trainerilla Txapelketa (1): 2021 (gazte mailakoa).

Batelak 
 Espainiako Batel Txapelketa (1): 2020.
 Galiziako Batel Txapelketa (3): 2018, 2019, 2020.

Azken denboraldiak

Kanpo estekak 
  Liga Galega de Traiñeiras-en webguneko informazioa

Bueu, Club de Mar
Bueu
Pontevedrako probintziako kirola